pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ .กำชับโรงพยาบาลใน 44 จังหวัดที่ตั้งอยู่ในที่ลุ่มและริมแม่น้ำเตรียมแผนป้องกันน้ำท่วม
วันเสาร์ที่ 9 กันยายน 2560
สธ .กําชับโรงพยาบาลใน 44 จังหวัดที่ตั้งอยู่ในที่ลุ่มและริมแม่น้ําเตรียมแผนป้องกันน้ําท่วม
กระทรวงสาธารณสุข กําชับโรงพยาบาลที่ตั้งอยู่ในที่ลุ่มและริมแม่น้ําใน 44 จังหวัด  เตรียมแผนป้องกันน้ําท่วม พร้อมแผนการจัดบริการผู้ป่วย เตือนประชาชนป้องกันจมน้ํายึดหลัก “3 ห้าม 2เจ็บป่วยฉุกเฉินโทร1669
กระทรวงสาธารณสุข กําชับโรงพยาบาลที่ตั้งอยู่ในที่ลุ่มและริมแม่น้ําใน 44 จังหวัด เตรียมแผนป้องกันน้ําท่วม พร้อมแผนการจัดบริการผู้ป่วย เตือนประชาชนป้องกันจมน้ํายึดหลัก “3 ห้าม 2เจ็บป่วยฉุกเฉินโทร1669
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์เกี่ยวกับการเตรียมความพร้อมรับมือภาวะฝนตกหนักในช่วงนี้ ว่า ได้กําชับให้โรงพยาบาลในพื้นที่เสี่ยงภัยน้ําท่วมใน 44 จังหวัดภาคกลาง ตะวันออก ตะวันออกเฉียงเหนือและใต้ ที่ตั้งอยู่ในที่ลุ่มและริมแม่น้ํา ติดตามสถานการณ์อย่างใกล้ชิดและดําเนินการดังนี้
1.เตรียมแผนป้องกันน้ําท่วมโรงพยาบาล ทําความสะอาดท่อระบายน้ํา จัดเตรียมกระสอบทราย เครื่องสูบน้ํา สํารองน้ํามัน และเตรียมขนย้ายอุปกรณ์การแพทย์ ยา-เวชภัณฑ์ไว้ที่ปลอดภัย ออกซิเจน อาหารและน้ําสําหรับผู้ป่วย ให้เพียงพอ
2.เตรียมแผนการจัดบริการประชาชนในภาวะน้ําท่วม เช่น การขนย้ายผู้ป่วย การส่งต่อผู้ป่วย สํารวจเส้นทางให้พร้อม รวมทั้งการจัดบริการตรวจรักษานอกโรงพยาบาล กรณีน้ําท่วมโรงพยาบาลหรือท่วมเส้นทางประชาชนเดินทางเข้าออกลําบาก ไม่ให้ส่งผลกระทบต่อประชาชน สํารวจระบบสํารองไฟฟ้า ให้พร้อมใช้งาน 3.สํารวจกลุ่มเสี่ยงที่จะได้รับผลกระทบจากน้ําท่วม ได้แก่ ผู้ป่วยโรคเรื้อรัง ผู้สูงอายุ ผู้พิการ หญิงตั้งครรภ์และหลังคลอดในความรับผิดชอบ จัดเตรียมยาให้เพียงพอตลอดช่วงเวลาที่มีความเสี่ยงน้ําท่วมและไม่สามารถเดินทางไปรับบริการที่โรงพยาบาลได้ รวมทั้งวางแผนจัดทีมหน่วยแพทย์เคลื่อนที่และทีมหมอครอบครัวดูแลถึงบ้าน เพื่อให้การดูแลรักษาอย่างต่อเนื่อง
ทั้งนี้ เตือนประชาชนอยู่ในบริเวณที่มีน้ําท่วมหรือจะเดินทางไปในบริเวณที่มีน้ําท่วม ควรยึดหลัก “3 ห้าม 2 ให้” เพื่อป้องกันการจมน้ํา ดังนี้ 3 ห้าม คือ ห้ามหาปลา/เก็บผัก ในช่วงน้ําไหลหลาก ห้ามดื่มสุราแล้วลงเล่นน้ํา และ ห้ามเด็กเล็กลงเล่นน้ํา เพราะน้ําอาจไหลแรงทําให้เด็กพลัดตกหรือถูกน้ําพัดได้ ส่วน 2 ให้ คือ ให้สวมเสื้อชูชีพ หรือนําอุปกรณ์ที่ลอยน้ําได้ติดตัวไปด้วย เช่น ถังแกลลอน/ขวดน้ําพลาสติกเปล่าปิดฝา และให้เดินทางเป็นกลุ่ม เพื่อช่วยเหลือกัน ประชาชนเจ็บป่วยฉุกเฉินโทรขอความช่วยเหลือ 1669  ตลอด 24 ชั่วโมง
************************************************ 9 กันยายน 2560
รัฐบาลไทย-ข่าวทำเนียบรัฐบาล-​ช่วยต่อไม่รอละน้า!! รัฐเพิ่มสวัสดิการผู้มีรายได้น้อย
วันพุธที่ 21 พฤศจิกายน 2561
​ช่วยต่อไม่รอละน้า!! รัฐเพิ่มสวัสดิการผู้มีรายได้น้อย
--
ตั้งแต่เริ่มต้นโครงการลงทะเบียนเพื่อสวัสดิการแห่งรัฐมาจนถึงวันนี้ รัฐบาลพยายามวางแผนดูแลสวัสดิการด้านต่าง ๆ เพื่อผู้มีรายได้น้อยที่ถือบัตรสวัสดิการอย่างต่อเนื่อง และตรงจุด
ล่าสุดได้เพิ่ม 4 มาตรการช่วยค่าครองชีพ เพื่อให้ผู้มีรายได้น้อยที่ถือบัตรสวัสดิการแห่งรัฐ ทั้งกลุ่มที่ถือบัตรมาตั้งแต่ต้นจํานวน 11.4 ล้านคน และผู้ที่เพิ่งได้บัตรจากโครงการไทยนิยมยั่งยืน จํานวน 3.1 ล้านคน ยิ้มรับปีใหม่ 2562 กันได้ยาว ๆ ดังนี้
1. มาตรการบรรเทาภาระค่าไฟฟ้าและน้ําประปา (ธ.ค.61 – ก.ย.62)
ผู้ถือบัตรสวัสดิการที่ใช้ไฟฟ้าไม่เกิน 230 บาทต่อครัวเรือนต่อเดือน และใช้น้ําประปาไม่เกิน 100 บาทต่อครัวเรือนต่อเดือน
จะได้รับค่าน้ําค่าไฟที่จ่ายไปคืน!!
เพียงนําใบเสร็จไปจ่ายค่าน้ําค่าไฟตามปกติที่สํานักงานการไฟฟ้าและการประปา และแสดงบัตรสวัสดิการแห่งรัฐ รอไม่นานก็จะได้รับเงินค่าน้ําค่าไฟกลับคืนเข้าไปในกระเป๋าเงินอิเล็กทรอนิกส์ของบัตรสวัสดิการแห่งรัฐ
ผู้ถือบัตรสามารถกดเงินสดจากตู้ ATM ออกมาใช้ได้
ส่วนกรณีที่ผู้มีรายได้น้อยใช้ไฟฟ้าไม่เกิน 50 หน่วยต่อเดือน ติดต่อกัน 3 เดือน จะได้สิทธิใช้ไฟฟ้าฟรี ของการไฟฟ้าอยู่แล้ว ก็ให้ใช้สิทธินั้นไป
แต่หากมีส่วนเกินจาก 50 หน่วยแรกนั้น แต่ไม่เกิน 230 บาท ก็จะได้รับเงินคืนจากมาตรการนี้
ถ้าบ้านไหนใช้น้ําใช้ไฟเกินกว่าที่กําหนดไว้ แบบนี้ก็ต้องจ่ายเองทั้งหมด
2. มาตรการสนับสนุนค่าใช้จ่ายปลายปี (ธ.ค.61)
เดือนธันวาคม เดือนสุดท้ายแห่งปี เดือนแห่งความสุข ปีนี้รัฐบาลสนับสนุนค่าเดินทางหรือค่าใช้จ่ายอื่น ๆ ที่จําเป็นแก่ผู้มีรายได้น้อยคนละ 500 บาท สําหรับใช้เดินทางกลับภูมิลําเนา เยี่ยมญาติ ใช้เวลาร่วมกัน โดยจ่ายให้เพียงครั้งเดียว สําหรับผู้ที่เพิ่งได้รับบัตรสวัสดิการจะได้รับเงินในเดือน ม.ค.62
ผู้ถือบัตรสามารถกดเงินสดจากตู้ ATM ออกมาใช้ได้
3. มาตรการช่วยเหลือค่าเดินทางเพื่อไปรับการรักษาพยาบาลของผู้สูงอายุ (ธ.ค.61)
สําหรับผู้ถือบัตรสวัสดิการที่มีอายุ 65 ปี ขึ้นไป จะได้รับเงินค่าเดินทางไปตรวจสุขภาพหรือรักษาพยาบาล คนละ 1,000 บาท โดยจ่ายให้ครั้งเดียว สําหรับผู้ที่เพิ่งได้รับบัตรสวัสดิการจะได้รับเงินในเดือน ม.ค.62
ผู้ถือบัตรสามารถกดเงินสดจากตู้ ATM ออกมาใช้ได้
4. มาตรการช่วยเหลือค่าเช่าบ้านสําหรับผู้สูงอายุ (ธ.ค.61 – ก.ย.62)
ผู้ถือบัตรสวัสดิการที่มีอายุ 60 ปีขึ้นไป และมีภาระค่าเช่าบ้าน รัฐบาลจะช่วยเหลือค่าเช่าบ้านให้คนละ 400 บาทต่อเดือน เพื่อให้ผู้ถือบัตรสวัสดิการมีเงินเหลือพอไปใช้จ่ายเรื่องอื่น ๆ ที่จําเป็นในชีวิต
ผู้ถือบัตรสามารถกดเงินสดจากตู้ ATM ออกมาใช้ได้
แล้วรัฐเอาเงินมาจากไหน??
คําตอบคือ มาจากกองทุนประชารัฐเพื่อเศรษฐกิจฐานรากและสังคม ที่รัฐบาลจัดตั้งขึ้นมาก่อนหน้านี้ เพื่อเป็นกองทุนช่วยเหลือผู้มีรายได้น้อยอย่างต่อเนื่องและยั่งยืนนั่นเอง
เรื่องดี ๆ แบบนี้นํามาฝากกัน...เป็นกําลังใจจากรัฐบาลสู่ผู้มีรายได้น้อย
อย่างไรก็ตาม ขอให้ทุกคนใช้จ่ายอย่างมีสติ วางแผนใช้เงินให้เกิดประโยชน์ ที่สําคัญจะต้องรู้จักพัฒนาตัวเอง ด้วยการหาความรู้ สร้างอาชีพ โดยเจ้าหน้าที่ของรัฐในทุกพื้นที่ยินดีให้คําปรึกษาแนะนํา เพื่อให้เกิดการพัฒนาอย่างยั่งยืน...
อย่ารอแต่ความช่วยเหลือเพียงอย่างเดียวนะครับ
--------------------------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-กระทรวงอุตสาหกรรม ประชุมร่วมคลัสเตอร์ยานยนต์ เพื่อหารือเกี่ยวกับมาตรการเยียวยา  COVID-19 [กระทรวงอุตสาหกรรม]
วันพฤหัสบดีที่ 18 มิถุนายน 2563
กระทรวงอุตสาหกรรม ประชุมร่วมคลัสเตอร์ยานยนต์ เพื่อหารือเกี่ยวกับมาตรการเยียวยา  COVID-19 [กระทรวงอุตสาหกรรม]
กระทรวงอุตสาหกรรม ประชุมร่วมคลัสเตอร์ยานยนต์ เพื่อหารือเกี่ยวกับมาตรการเยียวยา  COVID-19
วันนี้ (17 มิถุนายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ให้นายถาวร ชลัษเฐียร ประธานคลัสเตอร์ยานยนต์ สภาอุตสาหกรรมแห่งประเทศไทย นําคณะเข้าพบ เพื่อหารือเกี่ยวกับมาตรการเยียวยา COVID-19 สําหรับผู้ประกอบกิจการอุตสาหกรรมยานยนต์ โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายทองชัย ชวลิตพิเชฐ์ ผู้อํานวยการสํานักงานเศรษฐกิจอุตสาหกรรม ร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัวฯ ทรงพระกรุณาโปรดเกล้าฯ ให้ กระทรวงทรัพยากรธรรมชาติและสิ่งแวดล้อม ถวายผ้าพระกฐินพระราชทาน ณ วัดบุปผารามวรวิหาร กรุงเทพมหานคร
วันจันทร์ที่ 12 พฤศจิกายน 2561
สมเด็จพระเจ้าอยู่หัวฯ ทรงพระกรุณาโปรดเกล้าฯ ให้ กระทรวงทรัพยากรธรรมชาติและสิ่งแวดล้อม ถวายผ้าพระกฐินพระราชทาน ณ วัดบุปผารามวรวิหาร กรุงเทพมหานคร
ด้วยในปีพุทธศักราช 2561 สมเด็จพระเจ้าอยู่หัวมหาวิชราลงกรณ บดินทรเทพยวรางกรู โปรดเกล้าโปรดกระหม่อม ให้กระทรวงทรัพยากรธรรมชาติและสิ่งแวดล้อม น้อมนําผ้ากฐินพระราชทานไปถวายพระสงฆ์จําพรรษา ณ วัดบุปผารามวรวิหาร แขวงวัดกัลยาณ์ เขตธนบุรี กรุงเทพมหานคร
วันที่ 9 พฤศจิกายน 2561 เวลา 14.00 น. พลเอก สุรศักดิ์ กาญจนรัตน์ รัฐมนตรีกระทรวงทรัพยากรธรรมชาติและสิ่งแวดล้อม ประธานในพิธีถวายผ้าพระกฐินพระราชทานกระทรวงทรัพยากรธรรมชาติและสิ่งแวดล้อม ประจําปี 2561 นําคณะผู้บริหารระดับสูง หัวหน้าส่วนราชการ ข้าราชการ พนักงาน เจ้าหน้าที่ในสังกัดกระทรวงฯ ตลอดจนพุทธศาสนิกชน ร่วมถวายผ้าพระกฐินพระราชทาน และร่วมปวารณาถวายจตุปัจจัย โดยเสด็จพระราชกุศล โดยมี พระราชวรญาณ (บรรจบ ตาที) เจ้าอาวาสวัด เป็นประธานในพิธีสงฆ์ ณ วัดบุปผารามวรวิหารแขวงวัดกัลยาณ์ เขตธนบุรี กรุงเทพมหานคร สําหรับยอดเงินที่ถวายผ้าพระกฐินพระราชทาน ประจําปี 2561 เป็นจํานวนเงิน 1,609,999 บาท (หนึ่งล้านหกแสนเก้าพันเก้าร้อยเก้าสิบเก้าบาทถ้วน) ซึ่งทางกระทรวงทรัพยากรธรรมชาติและสิ่งแวดล้อม ขอขอบพระคุณผู้มีจิตศรัทธาทุกท่านที่ได้ร่วมทําบุญมหากุศลในครั้งนี้
วัดบุปผาราม เป็นพระอารามหลวงชั้นตรี ชนิดวรวิหาร ตั้งอยู่เลขที่ 369 แขวงวัดกัลยาณ์ เขตธนบุรี กรุงเทพมหานคร เดิมเป็นวัดโบราณซึ่งสร้างมาตั้งแต่ครั้งสมัยกรุงศรีอยุธยา ชื่อว่า “วัดดอกไม้” ไม่ปรากฏหลักฐานว่าใครเป็นผู้สร้าง ต่อมาเป็นวัดร้าง จากนั้น ในยุคต้นกรุงรัตนโกสินทร์ รัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 ท่านผู้หญิงจันทร์ ภรรยาเอกของสมเด็จเจ้าพระยาบรมมหาประยูรวงศ์ (ดิส บุนนาค) ซึ่งเป็นมารดาของสมเด็จพระยาบรมมหาศรีสุริยวงศ์ (ช่วง บุนนาค) ได้ทําการบูรณปฏิสังขรณ์เนื่องจากเป็นวัดที่อยู่ใกล้บ้านของท่าน และปลายสมัยรัชกาลที่ 3 พ.ศ. 2391 ได้มีการบูรณปฏิสังขรณ์วัดอีกครั้ง โดยสมเด็จพระยาบรมมหาศรีสุริยวงศ์ เมื่อครั้งยังเป็นจมื่นไวยวรนาถ และเจ้าพระยาทิพากรวงศ์ (ขํา บุนนาค) เมื่อครั้งยังเป็นจมื่นราชามาตย์ และเวลาต่อมาพระบาทสมเด็จพระจอมเกล้าเจ้าอยู่หัว รัชกาลที่ 4 พระราชทานนามใหม่ว่า “วัดบุปผาราม”
รัฐบาลไทย-ข่าวทำเนียบรัฐบาล-ก.แรงงาน ฝึกอาชีพออนไลน์ ร่วมสู้โควิด-19 [กระทรวงเเรงงาน]
วันอังคารที่ 24 มีนาคม 2563
ก.แรงงาน ฝึกอาชีพออนไลน์ ร่วมสู้โควิด-19 [กระทรวงเเรงงาน]
ก.แรงงาน เชิญชวนประชาชน ร่วมฝ่าวิกฤตโควิด-19 ฝึกอาชีพผ่านออนไลน์ จัดกว่า 10 อาชีพ อยู่ที่ไหนก็ฝึกได้
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงานเปิดเผยว่า จากสถานการณ์แพร่ระบาดของเชื้อไวรัสโคโรนา 2019 (COVID-19) หรือ โควิด-19 รัฐบาลได้ออกมาตรการควบคุมและป้องกันการแพร่ระบาดของไวรัสโควิด-19 พร้อมรณรงค์ให้ประชาชนอยู่ในที่พักอาศัย ทํางานจากที่บ้าน ส่งผลให้ประชาชนหรือกําลังแรงงานมีเวลาในการศึกษาหาความรู้ พัฒนาทักษะฝีมือของตนเองผ่านทางอินเทอร์เน็ตมากขึ้น ปัจจุบันประชาชนมักจะหาแหล่งความรู้ผ่านทางโทรศัพท์มือถือและสื่อออนไลน์ต่างๆ กรมพัฒนาฝีมือแรงงาน กระทรวงแรงงาน จึงใช้การฝึกอาชีพผ่านออนไลน์เป็นแนวทางขับเคลื่อนการฝึกอบรมยกระดับฝีมือ ตามนโยบายของม.ร.ว.จัตุมงคล โสณกุล รัฐมนตรีว่าการกระทรวงแรงงานที่ต้องการให้หน่วยงานในสังกัดกระทรวงแรงงาน อํานวยความสะดวกให้แก่ประชาชนในการเข้าถึงบริการมากยิ่งขึ้น
นายธวัชกล่าวต่อไปว่า สําหรับประชาชนที่สนใจสามารถเข้าฝึกได้ที่เว็บไซต์กรมพัฒนาฝีมือแรงงานที่ www.dsd.go.th คลิกเลือก “ฝึกทักษะออนไลน์” (Online Training) มีสาขาอาชีพให้เลือกครอบคลุมทั้งด้านงานช่างและงานบริการ อาทิ ช่างซ่อมรถจักรยานยนต์ ช่างซ่อมรถยนต์ ช่างเชื่อมไฟฟ้า ช่างเชื่อมอาร์กโลหะด้วยมือ ช่างซ่อมเครื่องรับโทรทัศน์ การตรวจซ่อมโน้ตบุ๊กและไมโครคอมพิวเตอร์ ช่างขับรถยก ช่างเครื่องปรับอากาศ ช่างไฟฟ้าภายในอาคาร ช่างพ่นสีรถยนต์ การประกอบอาหาร และอาชีพอิสระ นอกจากนี้ยังมีบริการฝึกอบรมภาษาต่างประเทศ ได้แก่ ภาษาอังกฤษ ภาษาญี่ปุ่น ภาษาเกาหลี ซึ่งจะถ่ายทอดความรู้โดยวิทยากรที่มีความเชี่ยวชาญในแต่ละสาขา
“การฝึกอบรมผ่านออนไลน์ในครั้งนี้ เป็นอีกทางเลือกหนึ่งให้แก่ประชาชน ที่ต้องพักอาศัยอยู่ในที่พัก ซึ่งเป็นการพัฒนาทักษะตนเอง เป็นการใช้เวลาว่างให้เป็นประโยชน์ เรียนรู้ได้ไม่จํากัดเวลา สามารถเข้าฝึกอบรมได้ทุกหลักสูตร สอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4 หรือ กองสื่อสารองค์กร กรมพัฒนาฝีมือแรงงาน 0 2245 4035” อธิบดีกพร. กล่าว
รัฐบาลไทย-ข่าวทำเนียบรัฐบาล-ชาว วท. อำลา ดร.พิเชฐ ดุรงคเวโรจน์ พ้นตำแหน่ง รมว.วท พร้อมก้าวรับตำแหน่ง รมว.ดท.
วันอังคารที่ 27 ธันวาคม 2559
ชาว วท. อําลา ดร.พิเชฐ ดุรงคเวโรจน์ พ้นตําแหน่ง รมว.วท พร้อมก้าวรับตําแหน่ง รมว.ดท.
ชาว วท. อําลา ดร.พิเชฐ ดุรงคเวโรจน์ พ้นตําแหน่ง รมว.วท พร้อมก้าวรับตําแหน่ง รมว.ดท.
19 ธันวาคม 2559 อาคารพระจอมเก้า สํานักงานปลัดกระทรวงวิทยาศาสตร์และเทคโนโลยี / ผู้บริหาร ข้าราชการ และเจ้าหน้าที่ กระทรวงวิทยาศาสตร์และเทคโนโลยี ร่วมอําลา ดร.พิเชฐ ดุรงคเวโรจน์ ในวาระที่พ้นจากตําแหน่งรัฐมนตรีว่าการกระทรวงวิทยาศาสตร์และเทคโนโลยี พร้อมก้าวรับตําแหน่งรัฐมนตรีคนแรกของกระทรวงดิจิทัลเพื่อเศรษฐกิจและสังคม
ภายหลัง สมเด็จพระเจ้าอยู่หัวมหาวชิราลงกรณ์ บดินทรเทพยวรางกูร มีพระราชโองการโปรดเกล้าฯ ให้รัฐมนตรีพ้นจากตําแหน่ง และแต่งตั้งรัฐมนตรีใหม่ โดยที่นายกรัฐมนตรีได้กราบบังคมทูลว่า ได้มีรัฐมนตรีลาออกบางตําแหน่ง และสมควรปรับปรุงรัฐมนตรีบางตําแหน่ง เพื่อความเหมาะสมและบังเกิดประโยชน์ต่อการบริหารราชการแผ่นดิน อาศัยอํานาจตามความในมาตรา 19 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ซึ่งแก้ไขเพิ่มเติมโดยรัฐธรรมนูญ ซึ่งมีการเปลี่ยนแปลงคณะรัฐมนตรี ดร. พิเชฐ ดุรงคเวโรจน์ จึงพ้นจากตําแหน่งรัฐมนตรีว่าการกระทรวงวิทยาศาสตร์และเทคโนโลยี และสถานะตอนนี้คือ รัฐมนตรีคนแรกของกระทรวงดิจิทัลเพื่อเศรษฐกิจและสังคม หรือกระทรวงไอซีทีเดิม แต่มีการปรับโครงสร้าง รูปแบบการบริหารงาน ให้สอดคล้องกับยุคสมัยที่เปลี่ยนแปลงไป ตามนโยบายของรัฐบาลพลเอกประยุทธ์ จันทร์โอชา
ทั้งนี้ผู้บริหาร ข้าราชการและเจ้าหน้าที่กระทรวงวิทยาศาสตร์และเทคโนโลยี ได้ร่วมกันมอบดอกไม้ อําลาแก่ การพ้นวาระของ ดร.พิเชฐ ดุรงคเวโรจน์ พร้อมพูดคุยทักทายและแสดงความยินดีในการรับตําแหน่ง รัฐมนตรีคนแรกของกระทรวงดิจิทัลเพื่อเศรษฐกิจและสังคม
ข่าวโดย : นายปวีณ ควรแย้ม
ภาพโดย : นายภูมินทร์ ปั้นเล็ก
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร.02 333 3728 – 3732 โทรสาร 02 333 3834
E-mail : pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-กระทรวงกลาโหมช่วยเหลือเกษตรกรสู้พิษโควิด-19 ส่งผลกระทบมังคุดล้นตลาด!! [กระทรวงกลาโหม]
วันเสาร์ที่ 30 พฤษภาคม 2563
กระทรวงกลาโหมช่วยเหลือเกษตรกรสู้พิษโควิด-19 ส่งผลกระทบมังคุดล้นตลาด!! [กระทรวงกลาโหม]
จากผลกระทบโควิด-19 ส่งผลให้ชาวเกษตรกรประสบปัญหาการส่งออกผู้ปลูกผลไม้ไทย โดยเฉพาะเกษตรกรผู้ปลูกมังคุดใน 3 จังหวัดในพื้นที่ภาคตะวันออก (ระยอง จันทบุรี และตราด)
ซึ่งผลผลิตเหล่านี้จะทยอยออกช่วงเดือนเมษายน แต่เนื่องจากสถานการณ์การแพร่ระบาดไวรัสโควิด-19 ทําให้ผลผลิตส่งออกไม่ได้ ประกอบกับตลาดภายในประเทศชะลอตัวลงส่งผลกระทบกับเกษตรกรได้รับความเดือดร้อนเป็นอย่างมาก
ทั้งนี้ กระทรวงกลาโหม โดยเหล่าทัพ ได้บูรณาการ ร่วมกับกรมส่งเสริมสหกรณ์ กระทรวงเกษตร และสหกรณ์ กรมการค้าภายใน กระทรวงพาณิชย์ กองอํานวยการรักษาความมั่นคงภายในราชอาณาจักร และองค์การสงเคราะห์ทหารผ่านศึก จึงได้หาแนวทางช่วยเหลือเกษตรกรรับซื้อมังคุด เพื่อแก้ไขปัญหาผลไม้ล้นตลาด และมีราคาต่ํา อีกทั้ง ยังร่วมประสานกับกระทรวงเกษตร และสหกรณ์เพื่อจัดส่งผลผลิตไปยังหน่วยต่าง ๆ ทั่วประเทศอีกด้วย
โดยกําหนดเป้าหมายการสั่งซื้อในภาพรวมเป็นจํานวนไม่น้อยกว่า 170 ตัน ซึ่งมียอดการสั่งซื้อและตั้งแต่วันที่ 15 พ.ค. 63 จนถึงปัจจุบัน จํานวนกว่า 188.642 ตัน คิดเป็นวงเงินประมาณ 4,200,000 บาท นอกจากนี้ทุกเหล่าทัพยังได้จัดเตรียมพื้นที่บริเวณค่ายทหาร ที่มีความพร้อมสําหรับเป็นพื้นที่จัดจําหน่ายและกระจายสินค้าจํานวน 37 แห่ง โดยการช่วยเหลือพี่น้องชาวเกษตรกรในครั้งนี้ คาดว่าจะช่วยสร้างรายได้ ลดความเดือดร้อนได้ระดับหนึ่ง ภายใต้ความเชื่อมั่นที่ว่า หากเกษตรกรอยู่ได้ ประเทศไทย​ก็จะอยู่ได้อย่างยั่งยืนเช่นกัน
รัฐบาลไทย-ข่าวทำเนียบรัฐบาล-​ไทย-อิหร่าน เห็นพ้องกระชับความร่วมมืออย่างรอบด้าน
วันศุกร์ที่ 20 ธันวาคม 2562
​ไทย-อิหร่าน เห็นพ้องกระชับความร่วมมืออย่างรอบด้าน
​ไทย-อิหร่าน เห็นพ้องกระชับความร่วมมืออย่างรอบด้าน
วันนี้ (20 ธันวาคม 2562) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายโมเซน มุฮัมมะดีย์ (H.E. Mr. Mohsen Mohammadi) เอกอัครราชทูตสาธารณรัฐอิสลามอิหร่านประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสที่จะพ้นจากหน้าที่ สรุปสาระสําคัญการหารือดังนี้
นายกรัฐมนตรีกล่าวยินดีในความสัมพันธ์อันดีระหว่างสองประเทศที่มีมาอย่างยาวนาน และมีการแลกเปลี่ยนการเยือนระดับสูง พร้อมขอบคุณที่เอกอัครราชทูตฯ มีบทบาทที่แข็งขันในการกระชับความสัมพันธ์ระหว่างไทยกับอิหร่าน โดยทั้งสองประเทศมีพัฒนาการความร่วมมือในหลากหลายสาขา และมุ่งหวังว่าไทยกับอิหร่านจะรักษาความสัมพันธ์ และความร่วมมือระหว่างกันทั้งในระดับทวิภาคี และกรอบเวทีพหุภาคีต่อไป
เอกอัครราชทูตอิหร่านฯ กล่าวขอบคุณรัฐบาลไทยที่ให้ความร่วมมือและสนับสนุนการทํางานในไทยเสมอมา ถือว่าเป็นส่วนสําคัญในการส่งเสริมให้ความสัมพันธ์ไทยกับอิหร่านดําเนินไปอย่างราบรื่น โดยยืนยันว่าจะทําหน้าที่เสริมสร้างความเข้าใจอันดีระหว่างกันต่อไป พร้อมเน้นย้ําว่า ไทยมีศักยภาพและความพร้อมในหลายด้าน จึงเป็นโอกาสที่จะสามารถพัฒนาความร่วมมือระหว่างกันในทุกมิติ
โอกาสนี้ ทั้งสองฝ่ายเห็นพ้องกระชับความร่วมมืออย่างรอบด้าน อาทิ ด้านสาธารณสุข ด้านวัฒนธรรม การค้าและการลงทุน และด้านสังคม โดยไทยได้เน้นย้ํากระชับความสัมพันธ์ระดับประชาชน โดยการส่งเสริมด้านการท่องเที่ยว อันจะเป็นพื้นฐานของความสัมพันธ์ของทั้งสองประเทศ
ในช่วงท้าย นายกรัฐมนตรีอวยพรให้เอกอัครราชทูตฯ ประสบความสําเร็จ และขอให้สนับสนุนความสัมพันธ์ระหว่างไทยกับอิหร่าน และมุ่งหวังว่าเอกอัครราชทูตฯ คนใหม่จะช่วยผลักดัน และสานต่อการทํางานต่างๆ ต่อไป พร้อมกล่าวฝากความปรารถนาดีไปยังประธานาธิบดีอิหร่านด้วย
*************************
รัฐบาลไทย-ข่าวทำเนียบรัฐบาล-รมว.เกษตรฯ มอบนโยบายแก่บุคลากรกรมวิชาการเกษตร เนื่องในโอกาสครบรอบ 46 ปี
วันพฤหัสบดีที่ 4 ตุลาคม 2561
รมว.เกษตรฯ มอบนโยบายแก่บุคลากรกรมวิชาการเกษตร เนื่องในโอกาสครบรอบ 46 ปี
รมว.เกษตรฯ มอบนโยบายแก่บุคลากรกรมวิชาการเกษตร เนื่องในโอกาสครบรอบ 46 ปี กําหนดทิศทางการดําเนินงานให้เร่งรัดเดินหน้างานตามโครงการนโยบายสําคัญของกระทรวงเกษตรฯ อย่างต่อเนื่อง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังงานวันคล้ายวันสถาปนากรมวิชาการเกษตร ครบรอบ 46 ปี 1 ตุลาคม 2561 ณ กรมวิชาการเกษตร ว่า กรมวิชาการเกษตร เป็นหน่วยงานในกลุ่มภารกิจการผลิตของกระทรวงเกษตรและสหกรณ์ มีภารกิจหลักด้านการวิจัยและพัฒนาพันธุ์พืช เทคโนโลยีการผลิต การตรวจรับรองมาตรฐาน สถานการณ์ภาพรวมเกษตร รวมทั้งงานควบคุมตามพระราชบัญญัติ 6 ฉบับ งานบริการที่เกี่ยวข้องกับปัจจัยการผลิต และการส่งออกผลผลิตทางการเกษตร นับเป็นภารกิจที่มีความสําคัญยิ่งต่อการพัฒนาการเกษตรของไทย
สําหรับในปีงบประมาณ พ.ศ. 2562 กระทรวงเกษตรและสหกรณ์ได้กําหนดทิศทางการดําเนินงาน โดยมุ่งเร่งรัดเดินหน้างานตามโครงการนโยบายสําคัญอย่างต่อเนื่อง ซึ่งกรมวิชาการเกษตรเป็นหน่วยงานหลัก ในการกํากับดูแลโครงการเกษตรอินทรีย์ให้เกิดผลเป็นรูปธรรม ตามที่รัฐบาลได้กําหนดวิสัยทัศน์ในยุทธศาสตร์การพัฒนาเกษตรอินทรีย์แห่งชาติ พ.ศ. 2560 - 2564 ว่า "ประเทศไทยเป็นผู้นําในระดับภูมิภาคด้านการผลิต การบริโภค การค้าสินค้า และการบริการเกษตรอินทรีย์ ที่มีความยั่งยืนและเป็นที่ยอมรับในระดับสากล" ซึ่งแนวทางการดําเนินงานจะต้องขับเคลื่อนไปทั้งระบบ ตั้งแต่การวิจัยสร้างองค์ความรู้ นวัตกรรม จัดทําฐานข้อมูลเกษตรอินทรีย์ของประเทศเพื่อการวิเคราะห์และใช้ประโยชน์ รวมถึงบริหารจัดการให้มีพื้นที่ที่เหมาะสมกับการทําเกษตรอินทรีย์ ตลอดจนบูรณาการร่วมกับหน่วยงานที่เกี่ยวข้อง เพื่อส่งเสริมการตลาดสินค้าเกษตรอินทรีย์ในทุกรูปแบบ
อย่างไรก็ตาม มุ่งหวังให้บุคลากรของกรมวิชาการเกษตรนําหลักการดําเนินงานดังกล่าวมาประยุกต์ใช้กับการปฏิบัติงานทุกภารกิจ เพื่อยกระดับทั้งภาควิชาการ ภาคการผลิต และคุณภาพชีวิตของเกษตรกรให้ดีขึ้นอย่างมั่นคงและยั่งยืน และพัฒนาองค์ความรู้ นวัตกรรมที่เป็นประโยชน์ต่อเกษตรกรและประเทศไทยให้มีความมั่นคงก้าวหน้าตลอดไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมบัญชีกลาง เปิดให้บริการยื่นคำขอขึ้นทะเบียนผู้ประกอบการงานก่อสร้าง
วันจันทร์ที่ 12 มีนาคม 2561
กรมบัญชีกลาง เปิดให้บริการยื่นคําขอขึ้นทะเบียนผู้ประกอบการงานก่อสร้าง
กรมบัญชีกลางให้บริการยื่นคําขอขึ้นทะเบียนผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ณ จุดให้บริการ ชั้น 1 อาคาร 9 กรมบัญชีกลาง ได้ตั้งแต่บัดนี้เป็นต้นไป
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า หลังจากประกาศใช้บังคับ เรื่อง หลักเกณฑ์ วิธีการ และเงื่อนไขในการขึ้นทะเบียนผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ เมื่อวันที่ 20 กุมภาพันธ์ 2561 เพื่ออํานวยความสะดวกให้แก่ผู้ประกอบการงานก่อสร้าง กรมบัญชีกลางจึงได้เปิดจุดให้บริการยื่นคําขอขึ้นทะเบียนเป็นผู้ประกอบการงานก่อสร้าง ได้ที่ ชั้น 1 อาคาร 9 กรมบัญชีกลาง
ทั้งนี้ เพื่อให้ผู้ประกอบการงานก่อสร้างที่ประสงค์ยื่นคําขอขึ้นทะเบียนมีแนวทางในการปฏิบัติได้อย่างถูกต้อง และได้รับการบริการด้วยความสะดวก รวดเร็ว กรมบัญชีกลางได้กําหนดช่วงเวลาการยื่นคําขอขึ้นทะเบียนผู้ประกอบการงานก่อสร้าง ดังนี้
สาขางานก่อสร้างที่รับลงทะเบียน  วันที่รับลงทะเบียน
1. สาขางานก่อสร้างสิ่งปลูกสร้างทางทะเล สาขางานก่อสร้างขุดลอก และบํารุงรักษา ร่องน้ําชายฝั่งทะเล สาขางานก่อสร้างขุดลอก และบํารุงรักษาร่องน้ําภายในประเทศ ตั้งแต่บัดนี้เป็นต้นไป
2. สาขางานก่อสร้างเขื่อนป้องกันตลิ่งและชายฝั่ง  ตั้งแต่วันที่ 20 มีนาคม 2561
3. สาขางานก่อสร้างชลประทาน  ตั้งแต่วันที่ 20 เมษายน 2561
4. สาขางานก่อสร้างทาง สาขางานก่อสร้างสะพาน และสาขางานก่อสร้างทาง และสะพานพิเศษ  ตั้งแต่วันที่ 21 พฤษภาคม 2561
สําหรับผู้ประกอบการงานก่อสร้างทุกสาขาที่เคยอยู่ในบัญชีหน่วยงานของรัฐ แต่ทะเบียนเดิมหมดอายุก่อนวันที่ 20 กุมภาพันธ์ 2561 หรือทะเบียนกําลังจะหมดอายุไม่เกินวันที่ 21 พฤษภาคม 2561 และไม่ได้ยื่นขอต่อทะเบียนกับหน่วยงานของรัฐไว้ก่อนวันที่ 20 กุมภาพันธ์ 2561 ก็สามารถยื่นคําขอขึ้นทะเบียนได้ที่กรมบัญชีกลางทันที
อธิบดีกรมบัญชีกลาง กล่าวในตอนท้ายว่า ผู้ประกอบการงานก่อสร้างที่ประสงค์จะมีสิทธิ์เป็นผู้ยื่นข้อเสนอกับหน่วยงานของรัฐ สามารถนําเอกสารมายื่นขอขึ้นทะเบียนได้ตามที่กรมบัญชีกลางกําหนด ซึ่งผู้ประกอบการสามารถศึกษาคู่มือ วิธีปฏิบัติ และขั้นตอนการยื่นคําขอขึ้นทะเบียนได้ที่ www.gprocurement.go.th หรือสอบถามรายละเอียดได้ที่ โทร.0-2270-6400
รัฐบาลไทย-ข่าวทำเนียบรัฐบาล-นายกรัฐมนตรีตรวจราชการ จ.ลำพูน สักการะสิ่งศักดิ์สิทธิ์ประจำจังหวัด เยี่ยมชมเส้นทางการท่องเที่ยวเมืองรอง จ.ลำพูน ตามโครงการ “ไทยเที่ยวไทย … ไทยยั่งยืน”
วันพุธที่ 3 ตุลาคม 2561
นายกรัฐมนตรีตรวจราชการ จ.ลําพูน สักการะสิ่งศักดิ์สิทธิ์ประจําจังหวัด เยี่ยมชมเส้นทางการท่องเที่ยวเมืองรอง จ.ลําพูน ตามโครงการ “ไทยเที่ยวไทย ... ไทยยั่งยืน”
นายกรัฐมนตรีลงพื้นที่ตรวจราชการ จ.ลําพูน สักการะสิ่งศักดิ์สิทธิ์ประจําจังหวัด เยี่ยมชมเส้นทางการท่องเที่ยวเมืองรอง จ.ลําพูน ตามโครงการ “ไทยเที่ยวไทย ... ไทยยั่งยืน”
วันนี้ (3 ตุลาคม 2561) เวลา 10.00 น. พลเอก ประยุทธ์ จันทร์โอชา นายกรัฐมนตรี พร้อมคณะเดินทางไปเยี่ยมชมเส้นทางการท่องเที่ยวเมืองรองจังหวัดลําพูน ตามโครงการ “ไทยเที่ยวไทย..ไทยยั่งยืน” โดยขบวนรถราง ไปยังสถานที่สําคัญของจังหวัดลําพูน ดังนี้
นายกรัฐมนตรี ได้สักการะอนุสาวรีย์พระนางจามเทวีอนุสาวรีย์ โดยพระนางจามเทวี องค์ปฐมกษัตริย์แห่งนครหริภุญไชย เป็นบุคคลในประวัติศาสตร์ล้านนา เป็นต้นราชวงศ์จามเทวีที่ครองนครลําพูน และเป็นธิดาแห่งกษัตริย์ละโว้ พระนางเป็นปราชญ์ที่มีคุณธรรม ความสามารถกล้าหาญได้นําพุทธศาสนา ศิลปวัฒนธรรมมาเผยแพร่ในดินแดนล้านนาจนมีความรุ่งเรืองสืบมาถึงปัจจุบัน นายกรัฐมนตรียังได้ร่วมกิจกรรมถวายโคมบูชาแด่พระนางจามเทวี พร้อมเขียนคําอธิษฐานว่า "ขอให้ชาวลําพูนมีความสุข สมปรารถนาทุกประการ ขอให้คนไทยสุขสงบ ยั่งยืน" และชมการสาธิตการทําโคมไฟล้านนาด้วย
จากนั้น นายกรัฐมนตรีเดินทางไปวัดมหาวันวรมหาวิหาร โดยรถราง ซึ่งวัดมหาวันวรวิหาร เป็นวัดสําคัญเก่าแก่สร้างมาตั้งแต่ปี พ.ศ. 1200 โดยพระนางจามเทวี อัญเชิญพระพุทธรูปนาคปรก หรือ พระดิลกดําจากเมืองละโว้ มาไว้ที่วัดแห่งนี้ ซึ่งชาวเมืองเรียกกันว่า พระรอดหลวง หรือพระรอดลําพูน ภายในบริเวณวัดได้จัดให้มีการฟ้อนหริภุญชัยตามแบบประเพณีบ้านนา โอกาสนี้ นายกรัฐมนตรีได้ร่วมกิจกรรมกดพิมพ์พระรอด ก่อนเดินทางไปสักการะกู่ช้าง-กู่ม้า ที่โบราณสถาน กู่ ช้าง-กู่ม้าสถานที่ศักดิ์สิทธิ์คู่บ้านคู่เมืองของชาวลําพูน ซึ่งเป็นสุสาน ช้างศึก-ม้าศึกคู่บารมีของพระนางจามเทวี และนายกรัฐมนตรีได้ชมการแสดงตีกลองสะบัดชัย ฟ้อนเจิง ที่มีความสวยงามเป็นเอกลักษณ์ของชาวล้านนา ซึ่งสร้างความประทับใจแก่นายกรัฐมนตรีเป็นอย่างมาก
หลังจากนั้น นายกรัฐมนตรีเดินทางไปยังวัดพระธาตุหริภุญชัยวรมหาวิหาร ซึ่งเป็นวัดคู่บ้านคู่เมืองลําพูน สร้างเมื่อปี พ.ศ. 1651 ภายในพระเจดีย์ บรรจุพระบรมสารีริกธาตุลักษณะเป็นเจดีย์ทรงล้านนาหุ้มแผ่นทองจังโกทั้งองค์ นายกรัฐมนตรี สักการะพระประธานในวิหารหลวง ร่วมทําพิธีสวดเรียกขวัญโดยพระเทพรัตนนายก เจ้าคณะจังหวัดลําพูน เจ้าอาวาสวัดพระธาตุหริภุญชัยวรมหาวิหาร โดยนายกรัฐมนตรีได้ถวายผ้าห่มพระบรมธาตุหริภุญชัยแด่เจ้าคณะจังหวัดลําพูนและจุดธูปเทียนบูชาพระธาตุ โอกาสนี้ นายกรัฐมนตรียังได้เยี่ยมชมนิทรรศการที่จัดแสดง ได้แก่ การทําเงิน เครื่องเงินโบราณ การตําข้าว ผ้าทอยกดอกลําพูน ที่มีความสวยงามเป็นเอกลักษณ์ โดยมีเด็กนักเรียนรําพื้นเมืองต้อนรับและร่วมถ่ายรูปกับนายกรัฐมนตรีด้วย
-----------------------
สํานักโฆษก